Държавен вестник, бр. 95, 2009 г., стр. 41

БРОЙ  95	
Д Ъ Р Ж А В Е Н  В Е С Т Н И К 	
СТР.  41  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
МЕЖДУНАРОДНИ ПРАВИЛА
за предпазване от сблъскване на море, 1972 г.
(Изменени с поправките съгласно Резолюция 
А.910 (22) от 29 ноември 2001 г., влязла в сила 
от 29 ноември 2003 г., и Резолюция А.1004 (25) 
от 29 ноември 2007 г., в сила от 1 декември
2009 г.) 
Ч А С Т  А
ОБЩИ ПОЛОЖЕНИЯ
Правило 1
Прилагане
(а) Тези правила се прилагат към всички 
кораби в открито море и във всички свърза­
ни с морето води, по които могат да плават 
морски кораби.
(b) Нищо в тези правила не трябва да пречи 
на при­лагането на специални правила, устано­
вени от съответ­ните власти, относно плаването 
в акваториите на рей­довете, пристанищата, 
реките, езерата или вътрешни­те водни пътища, 
които са съединени с откритото море и са пла­
вателни за морски кораби. Такива специални 
правила трябва да бъдат, колкото е възможно, 
по-близ­ки до тези правила.
(c) Нищо в тези правила не трябва да пречи 
на дейс­твието на всякакви специални правила, 
установени от правителството на всяка държава, 
по отношение на допълнителните стационарни 
или сигнални светлини, зна­ци или звукови 
сигнали за военни кораби и кораби, ко­ито 
плават в конвой, а също така по отношение 
на допълнителните стационарни или сигнални 
светлини или знаци за риболовните кораби, заети 
с риболов във флотилии. Тези допълнителни 
стационарни или сигнални светлини, знаци 
или звукови сигнали, доколкото е въз­можно, 
трябва да бъдат такива, че да не се приемат 
пог­решно за някои от светлините, знаците или 
сигналите, установени от тази правила.
(d) За целите на тези правила Организацията 
(IMO) може да установява схеми за разделно 
движение.
(e) Когато съответно правителство опреде­
ли, че ко­раб със специална конструкция или 
предназначение не може да изпълнява напълно 
изискванията на някое от тези правила по от­
ношение на броя, разположени­ето, далечината 
или сектора на видимост на светли­ните или 
знаците, както и на разположението и харак­
теристиките на звукосигналните уредби, без 
това да пречи на специалното му предназна­
чение, този ко­раб ще трябва да удовлетворява 
съответни други изисквания по отношение на 
броя, разположението, дале­чината или сектора 
на видимост на светлините или знаците, както 
и на разположението и характеристиките на 
звукосигналните уредби, каквито правителст­
вото реши, че съответстват най-много на тези 
прави­ла по отношение на този кораб. 
Правило 2
Отговорност
(a) Нищо в тези правила не освобождава ко­
раба, соб­ственика, капитана или неговия екипаж 
от отговорност за последствията, които може да 
възникнат в резултат на неизпълнението на тези 
правила или от небрежност­та при вземане на 
някаква предпазна мярка, спазване­то на която 
се изисква от установената морска практи­ка 
или от особените обстоятелства при случая.
(b) При тълкуването и изпълнението на 
тези прави­ла трябва да се обръща внимание 
на всички опасности за плаване и сблъскване, 
както и някои особени обсто­ятелства, вклю­
чително и на особеностите на самите ко­раби, 
които може да предизвикат необходимост за 
отк­лонение от тези правила за избягване на 
непосредстве­на опасност.
Правило 3
Общи определения
В тези правила, освен ако по контекста не 
се изиск­ва друго тълкуване:
(а) Думата „кораб“ включва всякакви плава­
телни средства, включително неводоизместващи 
плавателни средства, WIG плавателни средства, 
хидросамолети, използвани или които могат да 
бъдат използвани като средства за придвижване 
по вода.
(b) Изразът „кораб с механичен двигател“ 
означава всеки кораб, който се движи от ме­
ханичен двигател. 
(с) Изразът „ветроходен кораб“ означава 
всеки ко­раб с платно, който не използва ме­
ханичен двигател, ако има такъв.
(d) Изразът „кораб, зает с риболов“ означава 
всеки кораб, който извършва риболов с мрежи, 
въдици, тра­лове или други риболовни уреди, 
които ограничават неговата маневреност, но 
не означава кораб, който извършва риболов с 
влачене на въдици или други риболовни уреди, 
които не ограничават маневреността на кораба.
(е) Думата „хидросамолет“ означава всеки 
летящ апарат, способен да маневрира на вода.
(f) Изразът „кораб без управление“ означава 
кораб, който поради някакви изключителни 
обстоятелства не е в състояние да маневрира 
съгласно изискванията на тези правила и по­
ради това не е в състояние да отстъпи път на 
друг кораб.